Αμαεθών

Ο Αμαεθών (ουαλ. Amaethon fab Dôn) ήταν θεός της κελτικής μυθολογίας και ειδικότερα της ουαλικής μυθολογίας, γιος της θεάς ΝτονCotterell, The Encyclopedia of Mythology, σελ. 97, Hermes House, 2007 και αδελφός του Γκγουίντγιον. Το όνομά του σημαίνει «εργάτης» ή «οργώνων»«Celtic Deities, A to C» στο Celtic World και πράγματι ήταν ο θεός της γεωργίας, που είχε διδάξει στους ανθρώπους πώς να καλλιεργούν τη γη. Ως προστάτης και της βλαστήσεως αναφέρεται ως ο υπεύθυνος για τη «Μάχη των δένδρων» ανάμεσα στον άρχοντα του άλλου κόσμου Άραουν και στα τέκνα της Ντον.

Μνείες
Η βασική αναφορά στον Αμαεθόντα εμφανιζεται στη μεσαιωνική ουαλική πεζή ιστορία Κουλχούχ και Ολγουέν, όπου ήταν ο μόνος που μπορούσε να οργώσει έναν συγκεκριμένο αγρό, κατόρθωμα το οποίο ήταν ένας από τους άθλους που είχαν ορισθεί στον Κουλχούχ.

Στο πολύ λιγότερο γνωστό παλαιότερο ουαλικό ποίημα «Cad Goddeu» («μάχη των δένδρων»), μια πιθανή αναφορά στον Αμαέθονα/Αμαθάονα, αλλά οι σχετικοί στίχοι είναι δυσερμήνευτοι. Μία πιθανή ερμηνεία είναι ότι κλέβει έναν σκύλο, έναν χαραδριό και ένα ζαρκάδι από τον βασιλιά Άραουν, προκαλώντας έτσι μια μάχη μεταξύ του Άραουν και των τέκνων της Ντον. Ο Γκγουίντγιον (εξελληνισμένα Γοβαννών) μεταμόρφωσε με τη μαγική του μαγκούρα δέντρα σε πολεμιστές, που βοήθησαν να νικήσουν τα τέκνα της Ντον.«Cad Goddau: The Battle of the Trees». μετάφρ. Charlotte Guest , το ουαλικό πρωτότυπο  στην Jones' Celtic Encyclopaedia

Παραπομπές

Πηγές
 Το αντίστοιχο λήμμα στη Νέα Ελληνική Εγκυκλοπαίδεια «Χάρη Πάτση», τόμος 4, σελ. 608

Βιβλιογραφία
 MacKillop, James: Dictionary of Celtic Mythology, Oxford University Press, Οξφόρδη 1998, ISBN 0-19-280120-1
 Wood, Juliette: The Celts: Life, Myth, and Art, Thorsons Publishers, 2002, ISBN 0-00-764059-5

Εξωτερικοί σύνδεσμοι
 Κελτικές θεότητες 

Κατηγορία:Κελτική μυθολογία
Κατηγορία:Θεότητες της γεωργίας